CK ไตรมาส 2 กวาดกำไร 300 ล้าน แจกปันผล 0.15 บ. XD 26 ส.ค.
CK รายได้ก่อสร้างพุ่ง 3.92 พันล้าน หนุนไตรมาส 2/65 กวาดกำไร 300 ล้าน แจกปันผล 0.15 บ. XD 26 ส.ค. จ่าย12 ก.ย.นี้
CK รายได้ก่อสร้างพุ่ง 3.92 พันล้าน หนุน Q2/65 กวาดกำไร 300 ล้าน แจกปันผล 0.15 บ. XD 26 ส.ค. จ่าย12 ก.ย.นี้
17 ส.ค. 2565

บริษัท ช.การช่าง จำกัด (มหาชน) หรือ CK รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

โดยผลการดำเนินงานไตรมาส 2/2565 บริษัทมีรายได้อยู่ที่ 3,926.26 ล้านบาท เพิ่มขึ้นจากช่วงเดียวกันของปีก่อนอยู่ที่ 3,809.92 ล้านบาท โดยรายได้จากสัญญาก่อสร้างเพิ่มขึ้น
ขณะที่ไตรมาส 2/65 ค่าใช้จ่ายรวมอยู่ที่ 3,726.22 ล้านบาท เพิ่มขึ้นจากช่วงเดียวกันของปีก่อนอยู่ที่ 3,428.14 ล้านบาท เนื่องจากต้นทุนในการรับเหมาก่อสร้างเพิ่มขึ้น ส่งผลให้กำไรไตรมาส 2/65 อยู่ที่ 299.58 ล้านบาท ลดลงจากช่วงเดียวกันของปีก่อน ขณะที่งวด 6 เดือนแรกปี 2565 อยู่ที่  420.97 ล้านบาท ลดลงจากช่วงเดียวกันของปีก่อนอยู่ที่ 525.91 ล้านบาท
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2565 ถึงวันที่ 30 มิ.ย. 2565 เป็นเงินสดในอัตราหุ้นละ 0.15 บาท กำหนดขึ้นเครื่องหมาย XD วันที่ 26 ส.ค. 2565 และกำหนดจ่ายเงินปันผลในวันที่ 12 ก.ย.2565